EuroCity

EuroCity (lühendatult EC) tähistab rahvusvahelist rongiliiklust Euroopa linnadevahelisel raudteevõrgustikul. EuroCity kaubamärk asendas varasema Trans Europ Expressi. EuroCity rongides on nii esimene kui teine klass. EuroCity rongid peavad vastama teatud kriteeriumitele.

Kriteeriumid
 rong sõidab vähemalt kahe riigi territooriumil
 kõik vagunid on konditsioneeritud õhuga
 rong peatub ainult suuremates linnades
 peatused ei kesta üle viie minuti, erandjuhtudel kuni 15 minutit
 rongist on võimalik osta süüa ja juua
 konduktorid räägivad vähemalt kahte keelt, millest üks peab olema inglise, saksa või prantsuse keel
 keskmine kiirus koos peatustega peab olema üle 90 km/h, välja arvatud mägistel aladel või rongipraamidel
 kõik reisid peavad toimuma ajavahemikus 6.00-0.00. Ööronge tähistatakse nimetusega EuroNight.

Kategooria:Rongiliiklus